Jeg havde købt en vare hos firmaet WhiteAway og betalt Post Danmark for at få den leveret onsdag den 23 marts. Den 23 marts om eftermiddagen modtager jeg en e-mail fra Postdanmark, som påstår af postbuddet har forsøgt at aflevere pakken inklusiv et track og trace nummer og at der ville blive lagt en seddel snarest i min postbox. Jeg var hjemme hele dagen imellem kl. 08.00 - 17.00 for at arbejde ved min computer - og intet postbud have været og ringet på dørklokken nede ved vor dør i opgangen med mit navn. Jeg ringede til Postdanmarks kundeservice og talte med en kvindelig kunde konsulent, som på baggrund af min forklaring lovede at genudsende pakken, så jeg kunne have den lørdag den 26 marts 2016. Lørdag den 26 marts 2016 modtager jeg endnu en mail fra Postdanmark, at pakken nu er langt frem til afhentning i supermarkedet Menu i Vermlandsgade på Amager, som er vældig svært at komme til, hvis man ikke har bil eller en cykel, hvad jeg ikke har og skal med Movia bus. Der er kun én bus nr. 37, som kører derud. Bussen drejer imidlertid fra Vermlandsgade og fortsætter ud imod Kløvermarken og stopper ca. 1½ km fra supermarkedet Menu på bagsiden, hvad der gør, at man skal gå langt for at komme hele vejen uden om 2 tankstationer m.m. og krydse en vej med heftigt trafik uden trafiklys - og man kan risikere at komme voldsomt til skade eller ligefrem blive dræbt, hvis man er meget uheldig og blive påkørt af de mange biler, som passerer stedet i minuttet - man skal nærmest løbe for livet for at komme over gaden. Derudover kører bus 37 vist nok kun en gang i timen. Herefter skal man gå yderligere 200 meter for endelig at komme frem til Menu Supermarked, som ligger i en bygning, som også huser en af Jysks mange forretninger. Endelig skal man helt ned i den anden ende af forretningen for at finde postkontoret og her stå i kø indtil det bliver ens tur. Jeg ringer igen til Postdanmarks kundeservice lørdag den 26.03. - og får at vide, at der desværre er sket en fejl på grund af Påsken og helligedage - og nu kunne pakken først leveres enten tirsdag den 29 marts eller onsdag den 30 marts, hvorefter jeg skulle være hjemme bege dage fra kl. 08.00 - 17.00, da man ikke kunne sige, om pakken ville blive leveret tirsdag eller onsdag. Jeg fortalte, at det kunne jeg ikke være, da jeg skulle på arbejde, men ifølge kundemedarbejderne var der ikke noget at gøre ved det. Hvis jeg ikke var hjemme én af de 2 dage, og postbuddet ikke kunne levere, så ville pakken bliver sendt tilbage til supermarkedet Menu. Efter at have tænkt lidt over det, besluttede jeg selv at tage hele den lange vej ud til Supermarkedet Menu i Vermlandsgade for at hente pakken, hvad der i alt tog godt 3 timer, da man heller ikke kan komme tilbage med bus 37 fra Vermlandsgade, da den kun kører én gang i timen efter kl. 14.00 - og da jeg havde hentet pakken var klokken 12.15, hvad der ville betyde, at jeg skulle vente 1 time og 45 minutter på bussen, hvorefter jeg med pakken måtte gå hele vejen tilbage til Christianshavns Torv. Det er ikke fordi, jeg har noget imod at gå - tværtimod - det er god motion, men det er irriterende, når man har betalt for at få en vare leveret - og i øvrigt har vanvittig travlt med sit arbejde - og faktisk ikke har tid til at tage helt ud i et supermarked i Vermlandsgade. i øvrigt ringede jeg igen til Postdanmarks kundeservice for at anmode om at få mine 45 DKK tilbage, som jeg havde betalt for at få pakken leveret - og fik at vide, at jeg skulle skrive en klage på e-mail - og der kunne gå op til 3 måneder, før pengene ville komme til udbetaling. Jeg har så travlt i mit arbejde som selvstændig, at det ville koste mig en timeløn på 550 DKK + moms for at skrive en e-mail for at anmode om at få 45 DKK tilbage. En meget dårlig forretning og spild af tid. 

Det værste er, at det ikke er første gang, at det her sker, men anden gang - og sidst var det endnu mere kompliceret, hvor en pakke også skulle genudsendes - og det lykkedes Postdanmark at sende pakken til sig selv hele 2 gange - og jeg til sidst måtte ud og hente den. 

Det er jo fuldstændig vanvittigt, at Postdanmark lukker et ellers udmærket fungerende Posthus på Christianshavn. Vi er faktisk mange tusinde mennesker, som bor på Christianshavn - heraf også mange ældre mennesker, som ikke har fysisk mulighed eller energi til at tage helt ud i et eller andet totalt ligegyldigt supermarked i Vermlandsgade - i en bydel, som overhovedet ikke hører til Christianshavn. 
Man skal huske, at vi her på Christianshavn ikke er Amagerkaner og ej heller Københavnere, men Christianshavnere - ifølge historisk princip, da Christianshavn fra 1648 - og langt op i 1800'tallet en selvstændig købstad, som godt nok blev indlemmet i København, men denne historiske krølle gør, at vi som ægte Christianshavnere (dvs. vi er født og opvokset på Christianshavn og ikke tilflyttere) ikke føler, at vi har noget at gøre med Amager - og det som ligger på den anden side af Christmas Møllers Plads - og på den anden sidde af Knippels bro. 
Når man nu nedlagde vort posthus - for at flytte det til et supermarkedet - så kunne man f.eks. have flyttet det til Brugsen eller et af de øvrige 4 supermarkeder som faktisk ligger på Christianshavn eller 7 Eleven, så det var let at komme til - og ikke en kolossalt tidskrævende opgave for både private og erhvervsliv på Christianshavn. Det nærmeste Posthus er faktisk nu i Pilestræde i indre by - dybt idiotisk efter min beskedne mening - og udtryk for rimelig og grov behandling - og mangel på respekt for os Christianshavnere.